1. A nyereményjáték szervezője
A nyereményjáték szervezője: Eötvös Loránd Tudományegyetem (székhely: 1053 Budapest, Egyetem tér 1–3., adószám: 11083023-2-41), továbbiakban: Erasmus+ és Nemzetközi Programok Osztálya
2. A játékban való részvétel feltételei
A játékokban való részvétel ingyenes.
A részvétel feltétele az Erasmus+ Starter Pack nyereményjáték kvíz kitöltése.
A játékban való részvétellel a Felhasználó elfogadja a jelen játékszabályzatot.
A Felhasználó nem hajthat végre olyan műveletet, amely a játék menetét befolyásolhatja; ennek megsértése esetén kizárásra kerül.
3. A nyereményjáték időtartama
A kvíz egyszeri kitöltésére 2026. szeptember 4. és 17. között van lehetőség.
4. A nyereményjáték leírása
A Szervező az ELTE Erasmus honlapján, az ELTE Facebook és Instagram felületein, és a frissen felvett hallgatóknak küldött Neptun üzenetben felhívást tett közzé a nyereményjátékról, az Erasmus+ Starter Pack kvíz elérhetőségével együtt.
A játékban való részvételhez az Erasmus+ Starter Pack kvízt szükséges kitölteni a Microsoft Form felületén. A kvíz sikeres kitöltéséhez érdemes tájékozódni az Erasmus+ Starter Pack csomagról, mely a kvíz leírásából érhető el.
5. A nyeremények és a nyertesek száma
Összesen 5 nyertes kerül kiválasztásra.
A nyeremény: új Erasmus+ merch ajándékcsomag, amely az ELTE Erasmus+ és Nemzetközi Programok Osztályának irodájában vehető át (1056 Budapest, Szerb u. 21-23. fsz. 13.)
6. A nyertesek kiválasztása
A nyertesek véletlenszerű sorsolással kerülnek kiválasztásra a feltételt teljesítők közül.
7. A nyertesek kihirdetése és értesítése
A Szervező a nyereményjáték lezárulása utáni napon sorsol.
A nyertesek nevei nem kerülnek nyilvánosan közzétételre.
A nyerteseket a jelentkezéskor megadott e-mail címükön keresi fel a Szervező.
A nyertesek kötelesek a megkeresésre 10 napon belül válaszolni.
8. A nyeremény
A játékban nyerhető nyeremény az ELTE Erasmus+ merch termékekből összeállított ajándékcsomag, amely olyan praktikus eszközöket és kiegészítőket tartalmaz, amelyek a hallgató számára hasznosak lehetnek Erasmus+ mobilitása során.
9. A nyeremény átvétele
A nyeremény az ELTE Erasmus+ és Nemzetközi Programok Osztályának irodájában vehető át (1056 Budapest, Szerb u. 21-23. fsz. 13.). A részleteket e-mailben egyezteti a szervező a nyertessel.
Amennyiben a nyertes a kihirdetést követő 10 napon belül nem jelentkezik, a nyereményre való jogosultságát elveszíti.
10. Kizárások
A játékból kizárható minden Felhasználó, aki:
1. szándékosan megtévesztő módon vesz részt,
1. valótlan adatokat ad meg,
1. a játék menetét befolyásolni próbálja.
11. Egyéb rendelkezések
A nyeremény nem átruházható és készpénzre nem váltható.
A Szervező fenntartja a jogot a játékszabályzat módosítására, illetve a játék lemondására.
A Facebook és az Instagram sem támogatói, sem szervezői a játéknak.


